Èxit de la iniciativa “Esport en Família” de les Escoles Esportives Municipals
10 de desembre de 2021

Carcaixent

Durant tota una setmana les Escoles Esportives Municipals han tingut la col·laboració de mares i pares a les sessions de les diferents modalitats. A través de la campanya «Esport en família» s’ha donat la possibilitat de participar a qualsevol familiar en una sessió esportiva junt al seu fill o filla.

Més de 120 adults han participat activament en les modalitats esportives com Taekwondo, Atletisme, Gimnàstica Rítmica i Futbol sala. vivint en primera persona el desenvolupament de la pràctica esportiva que realitzen els seus fills i filles i compartint moments d’aprenentatge i diversió.

L’objectiu de la iniciativa, segons han assenyalat des de l’Àrea d’Esports és que les famílies experimenten les sensacions que viuen a diari els seus fills i filles i empatitzen amb la pràctica esportiva aportant confiança per tal d’enfortir els vincles afectius i donar suport a un estil de vida saludable.

Després de tindre tan alta acceptació, la regidora d’Esports, Sara Diert, ha valorat l’experiència «com experiència exitosa i enriquidora per a totes i tots els usuaris, en especial per als més menuts i menudes que han pogut compartir amb les seues famílies temps de manera diferents i divertida».